Parlamentoyê Ewropa bi programê Paştdayîşê Parlamenteran bale anceno parlamtenranê ke rîyê falîyetanê sîyasîyan ra raştê zext û bêhuqûqîye yenê ser.
Çarçewa projeyo ke newe dîyayo destpêkerdene de parlemanterê Parlamentoyê Ewropa do rewşa wekîlanê HDPyî ke wekîlîya înan ameyî xespêkerdene û zîndande sey rehîne yenê tepiştene Fîgene Yuksekdag, Leyla Guven, Musa Farisogullari û Omer Faruk Gergerlîoglu û wekîlê ke Fîlîpînan û Hong Kong de heman çî ciwîyene, teqîp bikerê.
Parlamenteranê Grûba Çepe ya Parlamentoyê Ewropa  ra Chris  MacManus do rewşa Yuksekdage û Nikolaj Vilmussen zî rewşa Guvene teqîp bikero. Parlamenterê Grûba Sosyalîsta û Demokratan ê ya Parlamentoyê Ewropa û Raportorê Tirkîya Nacho Sanchez Amor do rewşa Gergerlîogluyî  û Parlamenterê Grûba Çepe û Hewzan a Parlamentoyê Ewropa Jordi Sole zî do rewşa Farisogullarî teqîp bikero.
Çarçewa projeyî de vîdeoyê paştdayîşî yê semedê Yuksekdage û Guvene ame parekerdene. Macmanus û Vilmussenî ke bale ante rewşa wekîlanê  HDPyî yê ke raştê zextê dewlete yenê ser mesajê paştdayîşî dayî.
https://www.europarl.europa.eu/globaldemocracysupport/en/solidarity-with-parliamentarians/twinning-partnerships
